

**Осакаров аудандық мәслихатының 2020 жылғы 24 шілдедегі № 871 "Бейбіт жиналыстарды ұйымдастыру және өткізу үшін мамандандырылған орындарды айқындау, оларды пайдалану тәртібі, шекті толымдылық нормалары, материалдық – техникалық және ұйымдастырушылық қамтамасыз етуге қойылатын талаптар, сондай-ақ Осакаров ауданының аумағында пикет өткізуге тыйым салынған іргелес аумақтардың шекаралары туралы" шешіміне өзгеріс енгізу туралы**

Қарағанды облысы Осакаров аудандық мәслихатының 2024 жылғы 5 ақпандағы № 16/155 шешімі. Қарағанды облысының Әділет департаментінде 2024 жылғы 9 ақпанда № 6554-09 болып тіркелді

      Осакаров аудандық мәслихаты ШЕШІМ ҚАБЫЛДАДЫ:

      1. Осакаров аудандық мәслихатының 2020 жылғы 24 шілдедегі № 871 "Бейбіт жиналыстарды ұйымдастыру және өткізу үшін мамандандырылған орындарды айқындау туралы, оларды пайдалану тәртібі, шекті толтыру нормалары, материалдық – техникалық және ұйымдастырушылық қамтамасыз етуге қойылатын талаптар, сондай-ақ Осакаров ауданының аумағында пикеттеу өткізуге тыйым салынған іргелес аумақтардың шекаралары туралы" шешіміне (Нормативтік құқықтық актілерді мемлекеттік тіркеу тізілімінде №5993 болып тіркелген) мынадай өзгеріс енгізілсін:

      көрсетілген шешімнің 2-қосымшасы осы шешімнің қосымшасына сәйкес жаңа редакцияда жазылсын.

      2. Осы шешім онын алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Аудандық мәслихаттың төрағасы* | *К. Саккулаков* |

|  |  |
| --- | --- |
|  | Осакаров аудандық мәслихатының 2024 жылғы 5 ақпандағы № 16/155 шешіміне қосымша |
|  | Осакаров аудандық мәслихатының 2020 жылғы 24 шілдедегі № 871 шешіміне 2 қосымша |

**Пикеттеуді өткізуге тыйым салынған іргелес аумақтардың шекаралары**

      Пикеттеуді өткізуге тыйым салынған іргелес аумақтардың шекаралары Осакаров ауданының келесі объектілерінде 800 метр кем емес қашықтықта айқындайды:

      1) жаппай жерлеу орындарында;

      2) теміржол, су, әуе және автомобиль көлігі объектілерінде және оларға іргелес жатқан аумақтарда;

      3) мемлекеттің қорғаныс қабілетін, қауіпсіздігін және халықтың тыныс-тіршілігін қамтамасыз ететін ұйымдарға іргелес жатқан аумақтарда;

      4) қауіпті өндірістік объектілерге және пайдалануы арнайы қауіпсіздік техникасы қағидаларын сақтауды талап ететін өзге де объектілерге іргелес жатқан аумақтарда;

      5) магистральдық теміржол желілерінде, магистральдық құбыржолдарда, ұлттық электр желісінде, магистральдық байланыс желілерінде және оларға іргелес жатқан аумақтарда тыйым салынады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК